stanford-oval/wikipedia huggingface dataset:
รายพระนามฟาโรห์
ช่วงสมัยระหว่างกลางที่หนึ่งแห่งอียิปต์ > ราชวงศ์ที่เจ็ดและแปด

บทความหลัก: ราชวงศ์ที่เจ็ดแห่งอียิปต์ และ ราชวงศ์ที่แปดแห่งอียิปต์
ราชวงศ์ที่เจ็ดและแปดแห่งอียิปต์ได้ปกครองอียิปต์เป็นระยะเวลาประมาณ 20 - 45 ปี ซึ่งประกอบด้วยฟาโรห์ที่ทรงขึ้นครองราชย์เป็นระยะเวลาอันสั้นจำนวนหลายพระองค์ ซึ่งทั้งหมดทรงปกครองอียิปต์จากเมมฟิสครอบคลุมดินแดนอียิปต์ที่อาจจะถูกแบ่งแยก และไม่ว่าในกรณีใด ฟาโรห์ก็ทรงมีพระราชอำนาจจำกัดเพียงเพราะระบบศักดินาที่มีประสิทธิภาพ ซึ่งได้พัฒนาขึ้นจากการบริหารของรัฐ รายพระนามด้านล่างนี้ได้อ้างอิงจากบันทึกพระนามแห่งอไบดอสที่บันทึกขึ้นนช่วงรัชสมัยของฟาโรห์เซติที่ 1 และอ้างอิงมาจาก Handbuch der ägyptischen Königsnamen ของเยือร์เกิน ฟ็อน เบ็คเคอราธ และจากการตีความบันทึกพระนามแห่งตูรินล่าสุดโดยคิม ไรฮอล์ท ซึ่งเป็นอีกบันทึกพระนามหนึ่งที่บันทึกขึ้นในสมัยรามเสส
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เมนคาเร | — | ปรากฏหลักฐานที่ยืนยันเกี่ยวกับพระองค์จากชิ้นส่วนภาพสลักจากหลุมฝังพระบรมศพของสมเด็จพระราชินีนิอิธ | น่าจะเป็นช่วงเวลาอันสั้นประมาณ 2181 ปีก่อนคริสตกาล |
|  | เนเฟอร์คาเรที่ 2 | — | — | ไม่ทราบ |
|  | เนเฟอร์คาเรที่ 3  | เนบิ | ทรงได้รับการยืนยันโดยคำจารึกในหลุมฝังพระบรมศพของพระนางอังค์เอสเอนเปปิ ผู้เป็นพระราชมารดา ทรงโปรดให้เริ่มสร้างพีระมิดในซักกอเราะฮ์ | ไม่ทราบ |
|  | ดเจตคาเร | เชมาอิ | — | ไม่ทราบ |
|  | เนเฟอร์คาเรที่ 4 | เคนดู | — | ไม่ทราบ |
|  | เมอร์เอนฮอร์ | — | — | ไม่ทราบ |
|  | สเนเฟอร์คา? | เนเฟอร์คามิน | — | ไม่ทราบ |
|  | ไนคาเร | — | อาจจะทรงได้รับการยืนยันจากตราประทับทรงกระบอก | ไม่ทราบ |
|  | เนเฟอร์คาเรที่ 5 | เทเรรู | — | ไม่ทราบ |
|  | เนเฟอร์คาฮอร์ | — | ทรงได้รับการยืนยันจากตราประทับทรงกระบอก | ไม่ทราบ |
|  | เนเฟอร์คาเรที่ 6 | เปปิเซเนบ | — | ไม่ทราบ - 2171 ปีก่อนคริสตกาล |
|  | เนเฟอร์คามิน | อานู | — | ประมาณ 2170 ปีก่อนคริสตกาล |
|  | กาคาเร | อิบิ | ทรงโปรดให้สร้างพีระมิดอย่างไม่ได้สมบูรณ์มากนักที่ซักกอเราะฮ์ ซึ่งปรากฏตัวอย่างสุดท้ายของการจารึกข้อความพีระมิด | 2175–2171 ปีก่อนคริสตกาล |
|  | เนเฟอร์คาอูเร | — | ทรงได้รับการยืนยันจากบันทึกคำสั่งจำนวนหนึ่งถึงสามฉบับจากวิหารแห่งมินที่คอปตอส | 2167–2163 ปีก่อนคริสตกาล |
|  | เนเฟอร์คาอูเร | คูวิฮัปอิ | ทรงได้รับการยืนยันจากบันทึกคำสั่งจำนวนแปดฉบับจากวิหารแห่งมิน และคำจารึกในหลุมฝังศพของราชมนตรีนามว่า เชมาย | 2163–2161 ปีก่อนคริสตกาล |
|  | เนเฟอร์อิร์คาเร | เปปิ | พระองค์อาจจะทรงเป็นเจ้าของพระนามฮอรัส "เดเมดจ์อิบทาวี" ซึ่งในกรณีดังกล่าว พระองค์ทรงได้รับการยืนยันโดยบันทึกคำสั่งจากวิหารแห่งมิน | 2161–2160 ปีก่อนคริสตกาล |
ช่วงสมัยระหว่างกลางที่หนึ่งแห่งอียิปต์ > ราชวงศ์ที่เก้า

บทความหลัก: ราชวงศ์ที่เก้าแห่งอียิปต์
ราชวงศ์ที่เก้าแห่งอียิปต์ ปกครองระหว่าง 2160 - 2130 ปีก่อนคริสตกาล
บันทึกพระนามแห่งตูรินปรากฏการบันทึกพระนามของฟาโรห์รวมทั้งราชวงศ์ที่เก้าและสิบปกครองจำนวน 18 พระองค์ และพบว่าพระนามจำนวน 12 พระนามได้สูญหาย และพระนามอีกจำนวน 4 พระนามที่หลงเหลืออยู่บางส่วน
| รูปภาพ |  | พระนาม | คำอธิบาย | รัชสมัย |
| --- | --- | --- | --- | --- |
|  | เมริอิบเร | เคติที่ 1 (อัคธอเอสที่ 1) | แมนิโธกล่าวว่า ฟาโรห์อัคธอเอสทรงสถาปนาราชวงศ์ที่เก้าแห่งอียิปต์ | 2160 ปีก่อนคริสตกาล – ไม่ทราบ |
| — | — | พระนามสูญหาย | — | ไม่ทราบ |
| — | เนเฟอร์คาเรที่ 7 | — | — | ไม่ทราบ |
|  | เนบคาอูเร | เคติที่ 2 (อัคธอเอสที่ 2) | — | ไม่ทราบ |
| — | เซเนนห์— หรือ เซทุต | — | — | ไม่ทราบ |
| — | — | พระนามสูญหาย | — | ไม่ทราบ |
| — | เมริ— | — | — | ไม่ทราบ |
| — | เชด— | — | — | ไม่ทราบ |
| — | ฮ— | — | — | ไม่ทราบ |
| — | — | พระนามสูญหาย | — | ไม่ทราบ |
| — | — | พระนามสูญหาย | — | ไม่ทราบ |
| — | — | พระนามสูญหาย | — | ไม่ทราบ |
|  | อูเซอร์(?)[...] | — | — | ไม่ทราบ |
|  | อิมโฮเทป | — | ทรงเป็นผู้ปกครองในช่วงเวลาสั้น ๆ ของราชวงศ์ที่เก้า พบหลักฐานยืนยันจากเฉพาะศิลาจารึกในวาดิ ฮัมมามาต ไม่ทราบตำแหน่งตามลำดับเวลาที่แน่ชัด | ไม่ทราบ |
ช่วงสมัยระหว่างกลางที่หนึ่งแห่งอียิปต์ > ราชวงศ์ที่สิบ

บทความหลัก: ราชวงศ์ที่สิบแห่งอียิปต์
ราชวงศ์ที่สิบเป็นกลุ่มผู้ปกครองท้องถิ่นที่ทรงมีอิทธิพลเหนืออียิปต์ล่างและปกครองตั้งแต่ 2130 ถึง 2040 ปีก่อนคริสตกาล
| รูปภาพ |  | พระนาม | คำอธิบาย | รัชสมัย |
| --- | --- | --- | --- | --- |
|  | เมริฮัตฮอร์ | — | — | 2130 ปีก่อนคริสตกาล – ไม่ทราบ |
| — | เนเฟอร์คาเรที่ 8 | — | — | ระหว่าง 2130 และ 2040 ปีก่อนคริสตกาล |
|  | วาห์คาเร | เคติที่ 3 (อัคธอเอสที่ 3) | — | ไม่ทราบ |
|  | เมริคาเร | — | — | ไม่ทราบ – 2040 ปีก่อนคริสตกาล |
| — | — | พระนามสูญหาย | — | ไม่กี่เดือน |
ช่วงสมัยระหว่างกลางที่หนึ่งแห่งอียิปต์ > ราชวงศ์ที่สิบเอ็ด

บทความหลัก: ราชวงศ์ที่สิบเอ็ดแห่งอียิปต์
ราชวงศ์ที่สิบเอ็ดได้รับการสถาปนาขึ้นจากกลุ่มผู้ปกครองท้องถิ่นแห่งธีบส์ที่รับใช้ราชสำนักของฟาโรห์จากราชวงศ์ที่แปด, เก้า, หรือสิบแห่งอียิปต์ โดยมีต้นเชื้อสายมาจากอียิปต์บน ซึ่งปกครองตั้งแต่ 2134 - 1991 ปีก่อนคริสตกาล
| รูปภาพ | พระนาม | คำอธิบาย | รัชสมัย |
| --- | --- | --- | --- |
|  | อินโยเทฟ ผู้อาวุโส | เป็นผู้ปกครองท้องถิ่นแห่งธีบส์ (อิริ-พัต) ที่รับใช้ราชสำนักของฟาโรห์ไม่ทราบพระนาม ซึ่งต่อมาถือว่าเป็นผู้สถาปนาราชวงศ์ที่สิบเอ็ด | ไม่ทราบ |
ผู้สืบทอดพระราชบัลลังก์ของอินโยเทฟ ผู้อาวุโส เริ่มต้นด้วยฟาโรห์เมนทูโฮเทปที่ 1 กลายทรงเป็นอิสระจากเจ้าผู้ครองทางเหนือและในที่สุดก็สามารถพิชิตอียิปต์ได้ในรัชสมัยของฟาโรห์เมนทูโฮเทปที่ 2
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เทปิอา | เมนทูโฮเทปที่ 1 | เป็นผู้ปกครองท้องถิ่นแห่งธีบส์ (เทปิ-อา) แต่อาจจะทรงปกครองอย่างอิสระ | ไม่ทราบ – 2133 ปีก่อนคริสตกาล |
|  | เซเฮอร์ทาวี | อินเทฟที่ 1 | ทรงเป็นสมาชิกราชวงศ์พระองค์แรกที่ใช้พระนามฮอรัส | 2133 – 2117 ปีก่อนคริสตกาล |
|  | วาห์อังค์ | อินเตฟที่ 2 | ทรงพิชิตเมืองอไบดอสและเขตปกครองท้องถิ่นแห่งอไบดอส | 2117 - 2068 ปีก่อนคริสตกาล |
|  | นัคต์เนบเทปเนเฟอร์ | อินเตฟที่ 3 | ทรงพิชิตอัสยูฏและอาจจะทรงย้ายขึ้นไปทางเหนือจนถึงเขตปกครองท้องถิ่นลำดับที่สิบเจ็ด | 2068 - 2060 ปีก่อนคริสตกาล |
ช่วงสมัยราชอาณาจักรกลางแห่งอียิปต์

บทความหลัก: ราชอาณาจักรกลางแห่งอียิปต์
สมัยราชอาณาจักรกลาง (ระหว่าง 2040 – 1802 ปีก่อนคริสตกาล) เป็นช่วงเวลาที่นับตั้งแต่สิ้นสุดช่วงสมัยระหว่างกลางที่หนึ่งจนถึงช่วงเริ่มต้นของสมัยระหว่างกลางที่สอง นอกจากราชวงศ์ที่สิบสองแล้ว นักวิชาการบางคนยังรวมให้ราชวงศ์ที่สิบเอ็ด สิบสาม และสิบสี่อยู่ในสมัยราชอาณาจักรกลางอีกด้วย
สมัยอาณาจักรกลางแห่งอียิปต์สามารถสังเกตเห็นได้จากการขยายตัวของการค้านอกราชอาณาจักรที่เกิดขึ้นในช่วงเวลานี้
ช่วงสมัยราชอาณาจักรกลางแห่งอียิปต์ > ราชวงศ์ที่สิบเอ็ด (ช่วงที่สอง)

บทความหลัก: ราชวงศ์ที่สิบเอ็ดแห่งอียิปต์
ช่วงที่สองของราชวงศ์ที่สิบเอ็ดจะถือว่าเป็นจุดเริ่มต้นของสมัยราชอาณาจักรกลางแห่งอียิปต์
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เนบเฮเทปเร | เมนทูโฮเทปที่ 2 | ฟาโรห์เมนทูโฮเทปที่ 2 ทรงพิชิตอียิปต์ได้ทั้งหมดในช่วงประมาณ 2015 ปีก่อนคริสตกาล จึงถือว่าเป็นจุดเริ่มต้นของราชอาณาจักรกลางแห่งอียิปต์ และพระองค์ทรงกลายเป็นฟาโรห์พระองค์แรกของสมัยราชอาณาจักรกลาง |   2060–2040 ปีก่อนคริสตกาล (ฟาโรห์แห่งอียิปต์บนเท่านั้น)  2040–2009 ปีก่อนคริสตกาล (ฟาโรห์แห่งอียิปต์บนและล่าง)  |
|  | สอังค์คาเร | เมนทูโฮเทปที่ 3 | ทรงส่งคณะเดินทางครั้งแรกไปยังดินแดนแห่งพุนต์ของสมัยราชอาณาจักรกลาง | 2010-1998 ปีก่อนคริสตกาล |
|  | เนบทาวีเร | เมนทูโฮเทปที่ 4 | ทรงเป็นฟาโรห์ที่คลุมเครือ ซึ่งไม่ปรากฏอยู่ในบันทึกพระนามในเวลาช่วงหลัง ไม่ทราบสถานที่ฝังพระบรมศพของพระองค์ พระองค์อาจจะทรงโดนแย่งชิงพระราชบัลลังก์โดยราชมนตรีและผู้สืบทอดพระราชบัลลังก์พระนามว่า อเมนเอมฮัตที่ 1 | 1997-1991 ปีก่อนคริสตกาล |

ฟาโรห์ปริศนาที่ปรากฏหลักฐานการมีอยู่เฉพาะบริเวณนิวเบียล่างเท่านั้น
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เมนค์คาเร | เซเกอเซนิ | ทรงเป็นฟาโรห์ที่คลุมเครือ ซึ่งไม่ปรากฏอยู่ในบันทึกพระนามในเวลาช่วงหลัง ปรากฏหลักฐานยืนยันเฉพาะในบริเวณนิวเบียล่างเท่านั้น ซึ่งน่าจะทรงเป็นผู้แย่งชิงพระราชบัลลังก์ในช่วงปลายราชวงศ์ที่สิบเอ็ดหรือช่วงต้นราชวงศ์ที่สิบสอง | ช่วงต้นศตวรรษที่ 20 ก่อนคริสตกาล |
|  | กาคาเร | อินิ | ทรงเป็นฟาโรห์ที่คลุมเครือ ซึ่งไม่ปรากฏอยู่ในบันทึกพระนามในเวลาช่วงหลัง ปรากฏหลักฐานยืนยันเฉพาะในบริเวณนิวเบียล่างเท่านั้น ซึ่งน่าจะทรงเป็นผู้แย่งชิงพระราชบัลลังก์ในช่วงปลายราชวงศ์ที่สิบเอ็ดหรือช่วงต้นราชวงศ์ที่สิบสอง | ช่วงต้นศตวรรษที่ 20 ก่อนคริสตกาล |
|  | ไอย์อิบเคนต์เร | เกเรกทาว(อี)เอฟ | ทรงเป็นฟาโรห์ที่คลุมเครือ ซึ่งไม่ปรากฏอยู่ในบันทึกพระนามในเวลาช่วงหลัง ปรากฏหลักฐานยืนยันเฉพาะในบริเวณนิวเบียล่างเท่านั้น ซึ่งน่าจะทรงเป็นผู้แย่งชิงพระราชบัลลังก์ในช่วงปลายราชวงศ์ที่สิบเอ็ดหรือช่วงต้นราชวงศ์ที่สิบสอง | ช่วงต้นศตวรรษที่ 20 ก่อนคริสตกาล |
ช่วงสมัยราชอาณาจักรกลางแห่งอียิปต์ > ราชวงศ์ที่สิบสอง

บทความหลัก: ราชวงศ์ที่สิบสองแห่งอียิปต์
ราชวงศ์ที่สองเป็นราชวงศ์ที่ปกครองอียิปต์ระหว่าง 1991 - 1802 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เซเฮเทปอิบเร | อเมนเอมฮัตที่ 1 (อัมมาเนเมสที่ 1) | ทรงมิได้เป็นเชื้อพระวงศ์จากราชวงศ์ที่สิบเอ็ด และพระองค์ทรงโปรดได้สร้างพีระมิดเป็นครั้งแรกนับตั้งแต่รัชสมัยฟาโรห์ฟาโรห์เปปิที่ 1ที่อัลลิชต์ พระองค์ทรงฟื้นฟูระบบระเบียบในอียิปต์ และทรงสร้างเมืองหลวงใหม่นามว่า อิทจ์-ทาวี พระองค์อาจจะทรงถูกลอบปลงพระชนม์ | 1991 – 1962 ปีก่อนคริสตกาล |
|  | เคเปอร์คาเร | เซนุสเรตที่หนึ่ง (เซซอนคอซิส) | ทรงโปรดให้สร้างสิ่งปลูกสร้างจำนวนมากทั่วอียิปต์บน รวมทั้งวิหารแห่งอามุนที่คาร์นัก มีการบันทึกว่าพระองค์ทรงได้ส่งคน 17,000 คนไปที่วาดีอัลฮัมมามาต เพื่อนำก้อนหินกลับมาเพื่อสร้างรูปสลักจำนวน 150 รูปและสฟิงซ์จำนวนอีก 60 ตัว นอกจากนี้พระองค์ทรงโปรดให้ยังสร้างพีระมิดที่อัลลิชต์ใกล้กับพีระมิดของผู้ปกครองก่อนหน้าพระองค์ | 1971 - 1926 ปีก่อนคริสตกาล |
|  | นุบคาอูเร | อเมนเอมฮัตที่ 2 (อัมเมเนเมสที่ 2) | บันทึกรัชสมัยของพระองค์ได้ถูกบันทึกไว้ในพงศาวดารที่อยู่ในสภาพชำรุด กองทัพเรืออียิปต์อาจจะเข้าโจมตีไซปรัสระหว่างการดำเนินการทางทหารของพระองค์ พระองค์ยังทรงโปรดให้สร้างพีระมิดที่ดาห์ชูร์ และทรงปกครองอย่างน้อย 35 ปี | 1929-1895 ปีก่อนคริสตกาล |
|  | คาเคเปอร์เร | เซนุสเรตที่ 2 (แมนิโธไม่ได้บันทึกพระนามของพระองค์) | พระองค์ทรงได้พัฒนาพื้นที่ฟัยยูมให้เป็นแหล่งเกษตรกรรมที่สำคัญในรัชสมัยของพระองค์ พระองค์ยังทรงโปรดให้สร้างพีระมิดที่ลาฮูน | 1897-1878 ปีก่อนคริสตกาล |
|  | คาคาอูเร | เซนุสเรตที่ 3 (เซซอสทริส) | ทรงได้กำจัดกลุ่มผู้ปกครองท้องถิ่นและทรงสร้างเขตปกครองท้องถิ่นขึ้นอีก 3 แห่ง นอกจากนี้พระองค์ยังทรงเป็นผู้นำการดำเนินการทางทหารเข้าสู่นิวเบียล่างในปีที่ 8, 10, 16 และ 18 แห่งการครองราชย์ พระองค์ยังทรงโปรดให้สร้างพีระมิดของพระองค์เองที่ดาห์ชูร์ และทรงเป็นฟาโรห์ที่มีพระราชอำนาจและมีอิทธิพลมากที่สุดในราชวงศ์ที่สิบสอง | 1878-1860 ปีก่อนคริสตกาล |
|  | นิมาอัตเร | อเมนเอมฮัตที่ 3 (ลามาเรส) | พระองค์ยังทรงได้พัฒนาพื้นที่ฟัยยูมให้เป็นพื้นที่เกษตรกรรมต่อไป นอกจากนี้พระองค์ยังโปรดให้สร้างอาคารเก็บพระบรมศพขนาดใหญ่ที่ฮาวารา รวมทั้งพีระมิดของพระองค์ อาคารเก็บพระบรมศพดังกล่าวน่าจะเป็นเขาวงกตที่เป็นแรงบันดาลใจให้กับนักประพันธ์ชาวกรีกโบราณ | 1860-1815 ปีก่อนคริสตกาล |
|  | มาอาเคอร์อูเร | อเมนเอมฮัตที่ 4 (อัมเมเนเมส) | ทรงมีผู้สำเร็จราชการร่วมเป็นเวลาอย่างน้อย 1 ปี ตามบันทึกที่โกนอสโซ | 1815-1807 ปีก่อนคริสตกาล |
|  | โซเบคคาเร | โซเบคเนเฟอร์อู (สเคมิโอฟริส) | ทรงเป็นฟาโรห์สตรีที่ได้รับการยืนยันจากหลักฐานทางโบราณคดีเป็นครั้งแรก | 1807-1802 ปีก่อนคริสตกาล |
ตำแหน่งผู้ปกครองที่มีความเป็นไปได้เพิ่มเติมพระนามว่า เซอังค์อิบทาวี เซอังค์อิบรา ซึ่งยังไม่มีความแน่นอนอยู่ พระองค์อาจจะเป็นฟาโรห์ที่ขึ้นครองราชย์เป็นระยะเวลาอันหรือเป็นพระนามของฟาโรห์จากช่วงราชวงศ์ที่สิบสองหรือสิบสามแห่งอียิปต์
ช่วงสมัยระหว่างที่สองแห่งอียิปต์

บทความหลัก: สมัยระหว่างกลางที่สองแห่งอียิปต์
สมัยระหว่างกลางที่สอง (ตั้งแต่ 1802–1550 ปีก่อนคริสตกาล) เป็นช่วงเวลาที่เกิดความระส่ำระส่ายขึ้นระหว่างการสิ้นสุดของช่วงราชอาณาจักรกลางและจุดเริ่มต้นของช่วงราชอาณาจักรใหม่ เป็นผลกระทบเนื่องจากการบุกรุกเข้ามาของชาวฮิกซอส ซึ่งชาวฮิกซอสได้เข้ามายึดอำนาจของฟาโรห์แล้วขึ้นครองราชย์แทน และสถาปนาขึ้นเป็นราชวงศ์ที่สิบห้า
ราชวงศ์ที่สิบสามอ่อนแอกว่าสมัยราชวงศ์ที่สิบสองและไม่สามารถยึดคืนดินแดนอียิปต์ไว้ได้ ในช่วงเริ่มต้นของราชวงศ์ที่สิบสามใน 1805 ปีก่อนคริสตกาลหรือช่วงกลางของราชวงศ์ที่สิบสามใน 1710 ปีก่อนคริสตกาล ได้มีการสถาปนาราชวงศ์ที่สิบสี่ขึ้นด้วยชาวฮิกซอสในอียิปต์ล่าง
การบุกรุกของชาวฮิกซอสได้เริ่มขึ้นในช่วงรัชกาลของฟาโรห์เซเบคโฮเทปที่ 4 ใน 1720 ปีก่อนคริสตกาล และได้เข้าควบคุมเมืองอวาริส (ปัจจุบันคือ เทล เอล-ดับ'อา / คาตา'นา) และได้ก่อตั้งราชวงศ์ที่สิบสี่ จากนั้นประมาณ 1650 ปีก่อนคริสตกาล ชาวฮิกซอสนำโดยซาลิทิส ผู้ก่อตั้งราชวงศ์ที่สิบห้าพิชิตเมมฟิส แล้วจึงล้มล้างราชวงศ์ที่สิบสาม ทำให้อียิปต์บนเสื่อมอำนาจลงซึ่งเป็นผลมาจากการล่มสลายของราชวงศ์ที่สิบสาม ต่อมาราชวงศ์ที่สิบหกได้ปกครองอียิปต์บน แต่ก็ถูกล้มล้างราชวงศ์โดยราชวงศ์ที่สิบห้าหลังจากนั้นไม่นาน
ต่อจากนั้นเมื่อชาวฮิกซอสได้ถอยออกจากอียิปต์บน ทำให้ชาวอียิปต์บนได้สถาปนาราชวงศ์ที่สิบเจ็ดขึ้นมา และในที่สุดราชวงศ์ที่สิบเจ็ดก็สามารถขับไล่ชาวฮิกซอสออกไปจากอียิปต์ นำโดยฟาโรห์ทาโอที่สอง ฟาโรห์คาโมส และฟาโรห์อาโมส ซึ่งเป็นฟาโรห์พระองค์แรกของราชวงศ์ที่สิบแปด
ช่วงสมัยระหว่างที่สองแห่งอียิปต์ > ราชวงศ์ที่สิบห้า

บทความหลัก: ราชวงศ์ที่สิบห้าแห่งอียิปต์
ราชวงศ์ที่สิบห้าถูกสถาปนาขึ้นโดยชาวฮิกซอสที่ซึ่งมีถิ่นกำเนิดมาจากดินแดนพระจันทร์เสี้ยวอันอุดมสมบูรณ์ โดยที่ได้ปกครองบริเวณในพื้นที่ส่วนใหญ่ของแม่น้ำไนล์เป็นระยะเวลาสั้น ๆ และปกครองตั้งแต่ 1674 ถึง 1535 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
| — | (ซาลิทิส) | (ซาลิทิส) | ทรงปกครองพื้นที่บริเวณอียิปต์ล่าง และทรงเป็นผู้สถาปนาราชวงศ์ที่สิบห้าแห่งอียิปต์ | ประมาณ 1650 ปีก่อนคริสตกาล |
|  | — | เซมเกน | ตำแหน่งตามลำดับเวลายังคลุมเครือ | 1649 ปีก่อนคริสตกาล – ไม่ทราบ |
|  | — | 'อะเปอร์-'อะนัต | ตำแหน่งตามลำดับเวลายังคลุมเครือ | ไม่ทราบ |
| — | — | ซาคิร์-ฮาร์ | — | ไม่ทราบ |
|  | เซอูเซอร์เอนเร | คยาน | เป็นจุดรุ่งโรจน์ในอำนาจของชาวฮิกซอส ซึ่งได้พิชิตเมืองธีบส์ในช่วงปลายรัชสมัยของพระองค์ | ประมาณ 30 – 35 ปี |
|  | เนบเคเปชเร / อะเกนเอนเร / อาอูเซฮร์เร | อะเปปิ | — | 1590 ปีก่อนคริสตกาล? |
|  | นัคต์อิเร / โฮเทปอิบเร | คามูดิ | — | 1555 – 1544 ปีก่อนคริสตกาล |
ช่วงสมัยระหว่างที่สองแห่งอียิปต์ > ราชวงศ์อไบดอส

บทความหลัก: ราชวงศ์อไบดอส
ช่วงสมัยระหว่างกลางที่สอง อาจจะรวมถึงราชวงศ์อิสระที่ปกครองอไบดอสตั้งแต่ประมาณ 1650 จนถึง 1600 ปีก่อนคริสตกาลเข้าไปด้วย
ฟาโรห์ที่ได้รับการรับรองแล้วจำนวน 4 พระองค์ อาจจะเกี่ยวข้องกับราชวงศ์อไบดอสอย่างไม่เป็นทางการ และรายพระนามด้านหลังไม่ได้จัดตามลำดับรัชสมัยที่ถูกต้อง (ไม่ทราบ) ของพระองค์
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | วอเซอร์อิบเร | เซเนบคาย | ค้นพบสุสานของพระองค์เมื่อ ค.ศ. 2014 อาจจะเป็นฟาโรห์พระองค์เดียวกันกับฟาโรห์ วอเซอร์[...]เร ในบันทึกพระนามแห่งตูริน | ประมาณ 1650 ปีก่อนคริสตกาล |
|  | เมนคาอูเร | สนาอาอิบ | อาจจะทรงอยู่ในช่วงปลายสมัยราชวงศ์ที่สิบสามแห่งอียิปต์ | ไม่แน่ชัด |
|  | เซเคมเรคูทาวี | พันทเจนิ | อาจจะทรงอยู่ในช่วงปลายสมัยราชวงศ์ที่สิบหกแห่งอียิปต์ | ไม่แน่ชัด |
|  | เซเคมราเนเฟอร์คาอู | เวปวาเวตเอมซาฟ | อาจจะทรงอยู่ในช่วงปลายสมัยราชวงศ์ที่สิบหกแห่งอียิปต์ | ไม่แน่ชัด |
| — | [...]ฮเอบเร | — | ทรงเป็นที่ทราบแค่ในบันทึกพระนามแห่งตูรินเท่านั้น คิม ไรฮอล์ทเชื่อว่าทรงมีส่วนเกี่ยวข้องกับราชวงศ์อไบดอส | ไม่แน่ชัด |
ช่วงสมัยระหว่างที่สองแห่งอียิปต์ > ราชวงศ์ที่สิบหก

บทความหลัก: ราชวงศ์ที่สิบหกแห่งอียิปต์
ราชวงศ์ที่สิบหกเป็นราชวงศ์ท้องถิ่นธีบส์ที่สถาปนาขึ้นจากการล่มสลายของราชวงศ์ที่สิบสามแห่งอียิปต์ที่มีฐานอำนาจอยู่ที่เมืองเมมฟิสราวประมาณ 1650 ปีก่อนคริสตกาล ในที่สุดราชวงศ์ที่สิบหกก็ถูกพิชิตโดยราชวงศ์ที่สิบห้าแห่งฮิกซอสเมื่อประมาณ 1580 ปีก่อนคริสตกาล
ราชวงศ์ที่สิบหกมีอิทธิพลเหนืออียิปต์บนเท่านั้น
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
| — |  | — | พระนามฟาโรห์พระองค์แรกของราชวงศ์สูญหายไปจากบันทึกพระนามแห่งตูริน และไม่สามารถกู้คืนพระนามได้ | ไม่ทราบ |
|  | เซเคมเรเซเมนทาวี | ดเจฮูติ | – | 3 ปี |
|  | เซเคมเรเซอูเซอร์ทาวี | โซเบคโฮเทปที่ 8 | – | 16 ปี |
|  | เซเคมเรสอังค์ทาวี | เนเฟอร์โฮเทปที่ 3 | – | 1 ปี |
|  | เซอังค์เอนเร | เมนทูโฮเทปอิ | อาจจะทรงเป็นฟาโรห์จากราชวงศ์ที่สิบเจ็ดแห่งอียิปต์ | น้อยกว่า 1 ปี |
|  | เซวัดจ์เอนเร | เนบิริราวที่ 1 | – | 26 ปี |
|  | เนเฟอร์คาเร (?) | เนบิริราวที่ 2 | – | ประมาณ 1600 ปีก่อนคริสตกาล |
|  | เซเมนเร | – | – | ประมาณ 1600 ปีก่อนคริสตกาล |
|  | เซอูเซอร์เอนเร | เบบิอังค์ | – | 12 ปี |
|  | ดเจดโฮเทปเร | เดดูโมสที่ 1 | อาจจะทรงเป็นฟาโรห์จากราชวงศ์ที่สิบสามแห่งอียิปต์ | ประมาณ 1588 – 1582 ปีก่อนคริสตกาล |
|  | ดเจดเนเฟอร์เร | เดดูโมสที่ 2 | – | ประมาณ 1588 – 1582 ปีก่อนคริสตกาล |
|  | ดเจดอังค์เร | มอนต์เอมซาฟ | – | ประมาณ 1590 ปีก่อนคริสตกาล |
|  | เมอร์อังค์เร | เมนทูโฮเทปที่ 6 | – | รัชสมัยอันสั้น, ประมาณ 1585 ปีก่อนคริสตกาล |
|  | เซเนเฟอร์อิบเร | เซนุสเรตที่ 4 | – | ไม่ทราบ |
| — | เซเคมเร | เชดวาสต์ | อาจจะเป็นฟาโรห์พระองค์เดียวกันกับฟาโรห์เซเคมเร เชดทาวี โซเบคเอมซาฟที่ 2 | ไม่ทราบ |

ราชวงศ์ที่สิบหกแห่งอียิปต์ อาจประกอบด้วยรัชกาลของฟาโรห์เซเนเฟอร์อังค์เร เปปิที่ 3 และฟาโรห์เนบมาอัตเร ซึ่งไม่ทราบอย่างแน่ชัดถึงลำดับตำแหน่งตามเวลาแห่งการครองราชย์
ช่วงสมัยระหว่างที่สองแห่งอียิปต์ > ราชวงศ์ที่สิบเจ็ด

บทความหลัก: ราชวงศ์ที่สิบเจ็ดแห่งอียิปต์
ราชวงศ์ที่สิบเจ็ดปกครองอยู่ในอียิปต์บนและปกครองตั้งแต่ 1650 ถึง 1550 ปีก่อนคริสตกาล
|-
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เซเคมเรวาคาว | ราโฮเทป | — | ประมาณ 1620 ปีก่อนคริสตกาล |
|  | เซเคมเรวัดจ์คาว | โซเบคเอมซาฟที่ 1 | — | อย่างน้อย 7 ปี |
|  | เซเคมเร เชดทาวี | โซเบคเอมซาฟที่ 2 | สุสานของพระองค์ถูกปล้นและโดนเผาในรัชสมัยของฟาโรห์รามเสสที่ 9 | ไม่ทราบ - ประมาณ 1573 ปีก่อนคริสตกาล |
|  | เซเคมเร-เวปมาอัต | อินเตฟที่ 5 | — | อาจจะประมาณ 1573 - 1571 ปีก่อนคริสตกาล |
|  | นุบเคเปอร์เร | อินเตฟที่ 6 | ทรงครองราชย์เป็นระยะเวลามากกว่า 3 ปี | ประมาณ 1571 - ทศวรรษที่ 1560 ก่อนคริสตกาล |
|  | เซเคมเร-เฮรูอิร์มาอัต | อินเตฟที่ 7 | — | ปลายทศวรรษที่ 1560 ก่อนคริสตกาล |
|  | เซนัคต์เอนเร | อาโมส | — | ประมาณ 1558 ปีก่อนคริสตกาล |
|  | เซเกนเอนเร | ทาโอ | ทรงเสด็จสวรรคตในสงครามต่อต้านชาวฮิกซอส | 1558 – 1554 ปีก่อนคริสตกาล |
|  | วัดจ์เคเปอร์เร | คาโมส | — | 1554 – 1549 ปีก่อนคริสตกาล |
ในช่วงต้นของสมัยราชวงศ์ที่สิบเจ็ดแห่งอียิปต์อาจจะเพิ่มรัชสมัยของฟาโรห์เนบมาอัตเร ซึ่งยังไม่ทราบอย่างแน่ชัดเกี่ยวกับตำแหน่งตามลำดับเวลา
ช่วงสมัยราชอาณาจักรใหม่แห่งอียิปต์ (จักรวรรดิอียิปต์)

บทความหลัก: จักรวรรดิอียิปต์
สมัยราชอาณาจักรใหม่ (ระหว่าง 1550–1077 ปีก่อนคริสตกาล) เป็นช่วงเวลาที่ครอบคลุมราชวงศ์ที่สิบแปด สิบเก้า และยี่สิบแห่งอียิปต์ ตั้งแต่ศตวรรษที่ 16 ถึง 11 ก่อนคริสตกาล ซึ่งอยู่ระหว่างช่วงสมัยระหว่างกลางที่สองและช่วงสมัยระหว่างกลางที่สาม
ด้วยอำนาจทางทหารในต่างแดน ราชอาณาจักรใหม่จึงมีอาณาเขตที่กว้างใหญ่ที่สุดของอียิปต์ ซึ่งขยายไปไกลถึงนิวเบียในทางตอนใต้ และยึดครองดินแดนอันกว้างขวางในตะวันออกใกล้ กองทัพอียิปต์ได้ต่อสู้กับกองทัพฮิตไทต์เพื่อควบคุมบริเวณซีเรียในปัจจุบัน
ฟาโรห์จำนวนสามพระองค์ที่รู้จักกันดีที่สุดของสมัยราชอาณาจักรใหม่คือ ฟาโรห์อาเคนอาเตน หรือเรียกอีกพระนามว่า อเมนโฮเทปที่ 4 ซึ่งทรงนิยมการบูชาเทพอาเตนเป็นพิเศษ ซึ่งถูกชี้ว่าเป็นตัวอย่างแรกของลัทธิเอกเทวนิยม ต่อมาคือ ฟาโรห์ทุตอังค์อามุน ซึ่งเป็นที่รู้จักจากการค้นพบสุสานที่เกือบเสร็จสมบูรณ์ของพระองค์ และฟาโรห์ราเมสเซสที่ 2 ผู้ซึ่งทรงพยายามที่จะกอบกู้ดินแดนในอิสราเอลในปัจจุบัน/ปาเลสไตน์ เลบานอน และซีเรียที่เคยถูกยึดครองในสมัยราชวงศ์ที่สิบแปด และการพิชิตครั้งใหม่ของพระองค์ได้นำไปสู่สมรภูมิคาเดช ซึ่งพระองค์ทรงนำกองทัพอียิปต์เข้าต่อสู้กับกองทัพของกษัตริย์มูวาทัลลิที่ 2 แห่งฮิตไทต์
ช่วงสมัยราชอาณาจักรใหม่แห่งอียิปต์ (จักรวรรดิอียิปต์) > ราชวงศ์ที่สิบเก้า

บทความหลัก: ราชวงศ์ที่สิบเก้าแห่งอียิปต์
ราชวงศ์ที่สิบเก้าปกครองมาตั้งแต่ 1292 ถึง 1186 ปีก่อนคริสตกาล รวมถึงมีฟาโรห์ที่ยิ่งใหญ่ที่สุด คือ แรเมซีสที่ 2 มหาราช
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เมนเพติเร | ราเมสเซสที่ 1 | ทรงมิได้เป็นเชื้อพระวงศ์ แต่พระองค์ทรงสืบทอดพระราชบัลลังก์ต่อจากฟาโรห์ฮอร์เอมเฮบเนื่องจากพระองค์ทรงไม่มีรัชทายาท | 1292–1290 ปีก่อนคริสตกาล |
|  | เมนมาอัตเร | เซติที่ 1 | ทรงรวบรวมดินแดนที่สูญเสียในช่วงรัชสมัยของฟาโรห์อาเคนอาเทน | 1290–1279 ปีก่อนคริสตกาล |
|  | อูเซอร์มาอัตเร เซเทปเอนเร (โอไซมันดิอัส) | ราเมสเซสที่ 2 มหาราช | ทรงขยายอาณาเขตของอียิปต์ต่อไปจนกระทั่งจนยุติที่บริเวณจักรวรรดิฮิตไทต์ในสมรภูมิคาเดชเมื่อ 1275 ปีก่อนคริสตกาล หลังจากนั้นสนธิสัญญาสันติภาพอียิปต์-ฮิตไทต์อันโด่งดังได้รับการลงนามเมื่อ 1258 ปีก่อนคริสตกาล ทรงครองราชย์เป็นระยะเวลาที่ยาวนานที่สุดของอียิปต์ ทรงเป็นที่รู้จักจากแผนการก่อสร้างขนาดใหญ่ รวมถึงอนุสรณ์สถานที่มีชื่อเสียงมากมายในปัจจุบัน | 1279–1213 ปีก่อนคริสตกาล |
|  | บาเอนเร | เมอร์เนพทาห์ | เป็นพระราชโอรสพระองค์ที่ 13 ของฟาโรห์ราเมสเซสที่ 2 | 1213–1203 ปีก่อนคริสตกาล |
|  | เมนมิเร เซเทปเอนเร | อเมนเมสเซ | น่าจะทรงเป็นผู้อ้างสิทธิ์ในพระราชบัลลังก์ อาจจะทรงปกครองฝ่ายตรงข้ามกับฟาโรห์เซติที่ 2 สันนิษฐานว่าเป็นพระราชโอรสของฟาโรห์เมอร์เนพทาห์ | 1203–1200 ปีก่อนคริสตกาล |
|  | อูเซอร์เคเปอร์อูเร | เซติที่ 2 | เป็นพระราชโอรสของฟาโรห์เมอร์เนพทาห์ พระองค์อาจจะทรงต้องเอาชนะฟาโรห์อเมนเมสเซก่อนที่พระองค์จะสามารถทรงอ้างสิทธิ์ในราชบัลลังก์ได้ | 1203–1197 ปีก่อนคริสตกาล |
|  | เซคาเอนเร / อาเคนเร | (เมอร์เอนพทาห์) ซิพทาห์ | อาจจะเป็นพระราชโอรสของฟาโรห์เซติที่ 2 หรือฟาโรห์อเมนเมสเซ ทรงขึ้นครองพระราชบัลลังก์ตั้งแต่เยาว์วัย | 1197–1191 ปีก่อนคริสตกาล |
|  | ซัตเร เมอร์เอนอามุน | ทาอุสเรต | น่าจะเป็นพระมเหสีของฟาโรห์เซติที่ 2 สามารถเรียกพระนามของพระองค์ได้อีกว่า ทวอสเรต หรือ ทาวอสเรต | 1191–1190 ปีก่อนคริสตกาล |
ช่วงสมัยราชอาณาจักรใหม่แห่งอียิปต์ (จักรวรรดิอียิปต์) > ราชวงศ์ที่ยี่สิบ

บทความหลัก: ราชวงศ์ที่ยี่สิบแห่งอียิปต์
ราชวงศ์ที่ยี่สิบปกครองระหว่าง 1190 ถึง 1077 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | อูเซอร์คาอูเร | เซตนัคต์เอ | ทรงไม่มีเกี่ยวข้องกับฟาโรห์เซติที่ 2, ฟาโรห์ซิพทาห์ หรือพระนางทาอุสเรตเลย พระองค์อาจจะทรงแย่งชิงพระราชบัลลังก์จากพระนางทาอุสเรต ละทรงไม่ยอมรับว่าฟาโรห์ซิพทาห์หรือพระนางทาอุสเรตทรงเป็นผู้ปกครองที่ถูกต้องชอบด้วยกฎมณเฑียรบาล พระองค์อาจจะทรงเป็นเชื้อพระวงศ์สายรองของราชวงศ์รามเสส สามารถเรียกพระนามได้อีกว่า เซตนัคต์ | 1190–1186 ปีก่อนคริสตกาล |
|  | อูเซอร์มาอัตเร เมริอามุน | ราเมสเซสที่ 3 | เป็นพระราชโอรสของฟาโรห์เซตนัคต์เอ พระองค์ทรงต่อสู้กับชาวทะเลเมื่อ 1175 ปีก่อนคริสตกาล พระองค์อาจจะทรงถูกลอบสังหาร (แผนการณ์ฝ่ายใน) | 1186–1155 ปีก่อนคริสตกาล |
|  | อูเซอร์มาอัตเร / เฮกามาอัตเร เซเทปเอนอามุน | ราเมสเซสที่ 4 | เป็นพระราชโอรสของฟาโรห์ราเมสเซสที่ 3 ในรัชสมัยของพระองค์ อำนาจของราชอาณาจักรอียิปต์เริ่มเสื่อมลง | 1155–1149 ปีก่อนคริสตกาล |
|  | อูเซอร์มาอัตเร เซเคเปอร์เอนเร | ราเมสเซสที่ 5 | เป็นพระราชโอรสของฟาโรห์ราเมสเซสที่ 4 | 1149–1145 ปีก่อนคริสตกาล |
|  | เนบมาอัตเร เมริอามุน | ราเมสเซสที่ 6 | เป็นพระราชโอรสของฟาโรห์ราเมสเซสที่ 3, เป็นพระอนุชาของฟาโรห์ราเมสเซสที่ 4 และเป็นพระปิตุลาของฟาโรห์ราเมสเซสที่ 5 | 1145–1137 ปีก่อนคริสตกาล |
|  | อูเซอร์มาอัตเร เซเทปเอนเร เมริอามุน | ราเมสเซสที่ 7 | เป็นพระราชโอรสของฟาโรห์ราเมสเซสที่ 6 | 1137–1130 ปีก่อนคริสตกาล |
|  | อูเซอร์มาอัตเร อาเคนอามุน  | ราเมสเซสที่ 8 | ทรงเป็นฟาโรห์ที่คลุมเครือผู้ทรงครองราชย์เพียงปีเดียว สามารถระบุตัวตนเป็นพระองค์เดียวกับเจ้าชายเซธอิเฮอร์เคเปชเอฟที่ 2 ซึ่งเป็นพระราชโอรสของฟาโรห์ราเมสเซสที่ 3, เป็นพระอนุชาของฟาโรห์ราเมสเซสที่ 4 และฟาโรห์ราเมสเซสที่ 6 และเป็นพระปิตุลาของฟาโรห์ราเมสเซสที่ 5 และฟาโรห์ราเมสเซสที่ 7 พระองค์ทรงเป็นฟาโรห์พระองค์เดียวแห่งราชวงศ์ที่ยี่สิบ ซึ่งยังไม่มีการค้นพบสุสานของพระองค์ | 1130–1129 ปีก่อนคริสตกาล |
|  | เนเฟอร์คาเร เซเทปเอนเร | ราเมสเซสที่ 9 | อาจจะเป็นพระราชนัดดาของฟาโรห์ราเมสเซสที่ 3 ผ่านทางพระบิดาของพระองค์พระนามว่า มอนตูเฮอร์โคเปชเอฟ ซึ่งเป็นพระญาติของฟาโรห์ราเมสเซสที่ 5 และฟาโรห์ราเมสเซสที่ 7 | 1129–1111 ปีก่อนคริสตกาล |
|  | เคเปอร์มาอัตเร เซเทปเอนพทาห์ | ราเมสเซสที่ 10 | ปรากฏหลักฐานที่เกี่ยวข้องกับพระองค์เล็กน้อย ช่วงรัชสมัยของพระองค์อยู่ระหว่าง 3 ถึง 10 ปี พระชาติกำเนิดของพระองค์ยังคลุมเครือ | 1111–1107 ปีก่อนคริสตกาล |
|  | เมนมาอัตเร เซเทปเอนพทาห์ | ราเมสเซสที่ 11 | อาจจะเป็นพระราชโอรสของฟาโรห์ราเมสเซสที่ 10 ในช่วงครึ่งหลังแห่งการครองราชย์ของพระองค์ มหาปุโรหิตแห่งอามุนนามว่า เฮอร์อิฮอร์ ซึ่งปกครองอยู่ทางใต้ในเมืองธีบส์ และจำกัดพระราชอำนาจของพระองค์ไว้เพียงบริเวณอียิปต์ล่าง (ทางเหนือ) ฟาโรห์สเมนเดสทรงเป็นผู้สืบทอดพระราชบัลลังก์แห่งอียิปต์ล่างของพระองค์ | 1107–1077 ปีก่อนคริสตกาล |
ช่วงสมัยระหว่างกลางที่สามแห่งอียิปต์

บทความหลัก: สมัยระหว่างกลางที่สามแห่งอียิปต์
สมัยระหว่างกลางที่สาม (ระหว่าง 1077 – 664 ปีก่อนคริสตกาล) เป็นจุดสิ้นสุดของสมัยราชอาณาจักรใหม่หลังจากการล่มสลายของจักรวรรดิอียิปต์เมื่อสิ้นสุดสมัยสัมฤทธิ์ ราชวงศ์ที่มาจากลิเบียหลายราชวงศ์ได้เข้ามาปกครองอียิปต์ ทำให้ช่วงเวลาดังกล่าวเรียกได้อีกอย่างว่าสมัยลิเบีย